A primers de 1941 Hitler ordena a Yugoslavia que s'adhiera a lo Pacto Tripartito pa atacar Grecia. O rechent Pavlo accepta pero uns patriotas serbos se sublevan y o 27 de marzo o cheneral Simović obliga a lo rechent a exiliar-se. Pero I ye proclamau rei y denuncia o pacto. O 6 d'abril os exercitos alemans, italians y hongaros invaden Yugoslavia. O 17 d'abril o gobierno se rinde. Os invasors dividen Yugoslavia y se creya una Serbia independient que se reduciba a la Serbia posterior a 1878 pero con o Banato Serbisco y sin o districto de Pirot, que s'han quedau os bulgaros.